b'\n_START_ARTICLE_\nDervi\xc5\xa1\xc5\xa1it\n_START_PARAGRAPH_\nDervi\xc5\xa1\xc5\xa1it (dervissit) ovat islamilaisia hartaudenharjoittajia. He kuuluvat mystiikkaa harjoittavaan islamin suufilaiseen suuntaukseen. Osa dervi\xc5\xa1\xc5\xa1eist\xc3\xa4 etsii yhteytt\xc3\xa4 jumaluuteen ekstaasin ja tanssin avulla, osa mietiskelem\xc3\xa4ll\xc3\xa4.\n_START_SECTION_\nHistoria\n_START_PARAGRAPH_\nKeskiaikainen Seld\xc5\xbeukkien valtakunta suuntautui kulttuurin kehitt\xc3\xa4miseen. Sen p\xc3\xa4\xc3\xa4kaupunki Konya muodostui islamilaisen arkkitehtuurin syntysijaksi ja sielt\xc3\xa4 on l\xc3\xa4ht\xc3\xb6isin my\xc3\xb6s dervi\xc5\xa1\xc5\xa1ien tanssikulttuuri. Dervi\xc5\xa1\xc5\xa1ien munkkikunnat olivat vaikutusvaltaisia Osmanien valtakunnan kulttuurissa ja politiikassa.'